ھاوپا
ڕێکخراوی ھاوپا بۆ ڕۆشنبیری نەتەوەیی، ڕێکخراوێکی نەتەوەیی بەرەی سێیەمە، بیر و باوەڕێکە بڕوای بە ئازادی نەتەوەیی ھەیە بەبێ دیموکراسی و پەیڕەوکردنی یاسا نێونەتەوەییە سەپێنراوەکان. ھاوپا بڕوای بە جیھان بینینی کوردییانە ھەیە بۆ ڕامیاری و ئابووری و کۆمەڵگە، کە ئەمەش جیامان دەکاتەوە لە جیھانگیری و نێونەتەوەیی بوون.

واتای بەرەی سێیەم 
بریتیییە لە جوڵانەوەیەکی نەتەوەیی دژە سەرمایەداری و دژە مارکسی، کە بەرە نەتەوەییەکانی  وەکو (فاشیزم، ناسیۆنال سۆسیالیزم، ناسیۆنال سندیکالیست ھتد...) لەخۆدەگرێت. ھاوپایی نەتەوەیی بەشێکە لە بەرەی سێیەم، کە دەبینێت چارەسەری کێشەی کورد بە سەرمایەداری یاخود سۆسیالیزمی مارکسی ناکرێت، بەڵکو بە کێشانی ھێڵێک لە نێوان نەتەوەی کورد و ھەموو جیھاندا و پێشکەشکردنی بەرنامەیەکی نەتەوەیی کە چارەسەر بێت بۆ کێشەکانی سەدەی بیستوویەک.

ھاوپا سۆسیالیستە 
سۆسیالیزم بە واتا مارکسییەکەی نییە کە دەڵێت: بریتیییە لە جڵەوکردنی ئامرازەکانی بەرھەمھێنان لەلایەن دەوڵەت. بەڵکو ھاوپا سۆسیالیستە، واتا کۆمەڵگەرە، ئامانجەکانی ئەم کۆمەڵەیە ھەر بۆ کوردە، بۆ پاراستنی کۆمەڵەی کوردە لە ھەموو کێشە دەرەکیییەکان و ناوخۆیییەکان. ھاوپا بە ھەموو شێوەیەک بنەماکانی تاکگەرایی ڕەت دەکاتەوە تاک بەلای ھاوپا بریتیییە لە کەسێک لە کۆمەڵگە کە بەبێ کۆمەڵگە و لە دەرەوەی کۆمەڵگە ھیچ بایەخێکی نابێت، تاک ناسنامەیی خۆی لە کۆمەڵگەوە وەردەگرێت، کە بەبێ کۆمەڵگە ھیچ ناسنامەیەکی نابێت. بۆیە ھاوپا سۆسیالیزم بە واتای کۆمەڵگەرایی بوون پێناسە دەکات، نەک بە ڕووانگەی ئابووری. بەڵام ڕۆڵی تاک فەرامۆش ناکات، بەڵکو ھەر تاکە کۆمەڵگە بەڕێوە دەبات، ئەم تاکەش بەشێکە لەو کۆمەڵگە.

ھاوپا و نازیییەت 
زۆر گومان لەوە دەکرێت کە ھاوپا نازی بێت، یاخود سەر بەوان بن. پارتی نازی کە ناوە ڕاستیییەکەی پارتی ناسیۆنال سۆسیالیزمی کرێکارانی ئەڵمانە، ژیرانەیە لایەنێک سەروو ٧٠ ساڵ لەمەوبەر لەناوچووبێت و ئێستا ھاوپا پەیوەندی لەگەڵدا ھەبێت؟. ھاوپایییەکان لەسەر ڕێچکەی ڕەفیق حیلمی و ڕەمزی نافیع و شێخ مەحموودی حەفیدن، ئەم ڕێگایەی کە گرتوویانە ڕێبازێکی کۆنە و نوێ نییە.

خاچی چەماوە لەناو ئاڵای ھاوپادا 
سڤاستیکا یان خاچی چەماوە ھێمای باپیرانی کورد و گەلانی ھندووئەورووپییە، لە زۆر جێگای کوردستان سڤاستیکا دۆزراوەتەوە، یەکێک لەو شانشینانەی کە سڤاستیکا بە شێوەیەکی ئاشکرا بەکارھاتووە ھیتییەکانبوون، کە ھاوپا ھەڵگری ھەمان سڤاستیکایە، سڤاستیکای ھاوپا واتای گیانی زیندووی باپیرانی کورد دەدات، بەو گیان و ڕەوانەوە ھاوپا بەرەو پێش و بۆ گۆڕەپانی چالاکی و خۆڕێکخستنەوەی کورد دەڕوات، سڤاستیکا چەندین واتا لەخۆدەگرێت، ھاوپا تەنھا ھەڵگری واتا گیانییەکەی ئەو ھێمایەن.

سەرچاوەکان

بەستەرە دەرەکییەکان